GFPT:ราคาลูกเจี๊ยบ-ไก่สูงสุดในรอบ 2 ปีลุ้นหุ้นไปต่อแนะซื้อราคาเป้าหมาย 17 บ.
GFPT:ราคาลูกเจี๊ยบ-ไก่สูงสุดในรอบ 2 ปี ราคาหุ้นปรับไปในทิศทางเดียวกันกับของราคาไก่ในประเทศ ราคาหุ้น GFPT เคยขึ้นไปซื้อขายที่อัตราส่วน PER ที่สูงถึง 14-18 เท่าในช่วงที่ราคาไก่ในประเทศปรับตัวเพิ่มขึ้นไปอยู่ที่ 42-46 บาท/กก.ในปี 2557 ถ้าใช้อัตราส่วน PER อย่างอนุรักษ์นิยมที่กรอบล่างซึ่งอยู่ที่ 14 เท่า โดยจะได้ราคาเป้าหมายซึ่งอ้างอิงตามวิธี PER ได้เท่ากับ 17.85 บาท
31 ส.ค. 2559

บล.บัวหลวง ระบุในบทวิเคราะห์วันนี้ (31 ส.ค.) ว่าบริษัท จีเอฟพีที จำกัด (มหาชน) หรือ GFPT ราคาหุ้นปรับไปในทิศทางเดียวกันกับของราคาไก่ในประเทศ ราคาหุ้น GFPT เคยขึ้นไปซื้อขายที่อัตราส่วน PER ที่สูงถึง 14-18 เท่าในช่วงที่ราคาไก่ในประเทศปรับตัวเพิ่มขึ้นไปอยู่ที่ 42-46 บาท/กก.ในปี 2557 ถ้าใช้อัตราส่วน PER อย่างอนุรักษ์นิยมที่กรอบล่างซึ่งอยู่ที่ 14 เท่า โดยจะได้ราคาเป้าหมายซึ่งอ้างอิงตามวิธี PER ได้เท่ากับ 17.85 บาท
อีกทั้งเนื่องจากราคาลูกเจี๊ยบและราคาไก่ในประเทศปรับตัวเพิ่มขึ้นมาอยู่ที่ 19.50 บาทต่อตัวและ 45 บาทต่อกก. ตามลำดับ (ซึ่งถือว่าทำสถิติสูงที่สุดในรอบ 2 ปีโดยได้รับปัจจัยหนุนจากการขาดแคลนของปู่ย่าพันธุ์ไก่ที่คาดว่าจะเป็นปัญหาจนถึงอย่างน้อยสิ้นปี 2559) รวมถึงราคาวัตถุดิบที่ยังคงอยู่ในระดับต่ำ
จึงคาดอัตรากำไรขั้นต้นจะยังคงมีแนวโน้มทรงตัวในระดับสูงต่อเนื่องในช่วงครึ่งหลังของปี 59 ยังคงคำแนะนำ “ซื้อ” เนื่องจากส่วนแบ่งกำไรที่เติบโตอย่างแข็งแกร่งจากจีเอฟเอ็นและแม็คคีย์ รวมถึงราคาไก่ในประเทศซึ่งยังคงอยู่ในช่วงวงจรขาขึ้น